
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 197 

5 Φεβρουάριου 2013 


ΠΕΡ ΙΕΧΟΜΕ ΝΑ 

ΑΠΟΦΑΣΕΙΣ 


Σύσταση του Εκκλησιαστικού Ιδρύματος της Ιερός 
Μητροπόλεως Ηλείας υπό την επωνυμίαν: «ΦΙΛΑΝ¬ 
ΘΡΩΠΙΚΟ ΙΔΡΥΜΑ ΠΑΝΟΥ ΚΑΙ ΑΝΖΕΛ ΦΡΑΓΚΟ- 
ΔΗ ΜΗΤΡΟΠΟΥΛΟΥ». 1 

Σύσταση και λειτουργία Εκκλησιαστικού Ιδρύματος 
υπό την επωνυμίαν: «Εκκλησιαστικές Κατασκη¬ 
νώσεις της Ιερός Αρχιεπισκοπής Αθηνών Ή ΑΓΙΑ 
ΦΙΛΟΘΕΗ"». 2 

Τροποποίηση και κωδικοποίηση του Κανονισμού λει¬ 
τουργίας του Κέντρου Στήριξης Οικογένειας της 
Ιερός Αρχιεπισκοπής Αθηνών και της μετατροπής 
αυτού εις Εκκλησιαστικόν Ίδρυμα. 3 


ΑΠΟΦΑΣΕΙ Σ 

(ΐ) 

Σύσταση του Εκκλησιαστικού Ιδρύματος της Ιερός Μη¬ 
τροπόλεως Ηλείας υπό την επωνυμίαν: «ΦΙΛΑΝΘΡΩ¬ 
ΠΙΚΟ ΙΔΡΥΜΑ ΠΑΝΟΥ ΚΑΙ ΑΝΖΕΛ ΦΡΑΓΚΟΔΗ ΜΗ- 
ΤΡΟΠΟΥΛΟΥ». 

Η ΔΙΑΡΚΗΣ ΙΕΡΑ ΣΥΝΟΔΟΣ 
ΤΗΣ ΕΚΚΛΗΣΙΑΣ ΤΗΣ ΕΛΛΑΔΟΣ 

Έχουσα υπόψη: 

1. Τας διατάξεις των άρθρων 29 παρ. 2 και 59 παρ. 2 
του Ν. 590/1977 «Περί Καταστατικού Χάρτου της Εκκλη¬ 
σίας της Ελλάδος», 

2. Τας υποχρεώσεις της Ποιμαινούσης Εκκλησίας, αι 
οποίαι απορρέουν από τας Ευαγγελικός Επιταγάς, τους 
Ιερούς Κανόνας και τους Νόμους του Κράτους προς το 
Χριστεπώνυμον της Εκκλησίας πλήρωμα, 

3. Τας υφισταμένας κοινωνικός και πνευματικός ανά- 
γκας της Ιερός Μητροπόλεως Ηλείας, 

4. Την από 17-10-2003 ιδιόγραφον Διαθήκην του Πάνου 
Φραγκοδημητρόπουλου, δημοσιευθείσαν από το Μονο¬ 
μελές Πρωτοδικείον Αθηνών με την υπ’ αριθμ. 946/2008 
απόφασιν αυτού, 

5. Την από 8.9.2008 απόφασιν του Σεβασμιωτάτου 
Μητροπολίτου Ηλείας Γερμανού, περί συστάσεως και 
λειτουργίας του εκκλησιαστικού Ιδρύματος ΠΑΝΟΥ ΚΑΙ 


ΑΝΖΕΛ ΦΡΑΓΚΟΔΗΜΗΤΡΟΠΟΥΛΟΥ (Φ.Ε.Κ. 2007/2008, 
τ.Β'), 

6. Την υπ’ αριθμ. 8/1.8.2012 απόφασιν και την υπ’ αριθμ. 
3044/1.8.2012 Πρότασιν του Σεβασμιωτάτου Μητροπολί¬ 
του Ηλείας Γ ερμανού, 

7. Την από 7.11.2012 Γνωμοδότησιν του Νομικού Γρα¬ 
φείου της Ιερός Συνόδου της Εκκλησίας της Ελλάδος, 
αποφασίζει: 

Εγκρίνει την σύστασιν του εκκλησιαστικού Ιδρύμα¬ 
τος της Ιερός Μητροπόλεως Ηλείας υπό την επωνυμίαν 
«ΦΙΛΑΝΘΡΩΠΙΚΟ ΙΔΡΥΜΑ ΠΑΝΟΥ ΚΑΙ ΑΝΖΕΛ ΦΡΑΓΚΟ- 
ΔΗΜΗΤΡΟΠΟΥΛΟΥ», το οποίον θα λειτουργή κατά τας 
διατάξεις του επομένου Κανονισμού: 

Κανονισμός λειτουργίας, διοικήσεως και διαχειρίσεως 
του Φιλανθρωπικού Ιδρύματος Πάνου και Άνζελ 
ΦΡΑΓΚΟΔΗΜΗΤΡΟΠΟΥΛΟΥ 

Άρθρον Ιον 

Το από 18.6.2008 συσταθέν εκκλησιαστικό Ίδρυμα, 
υπό την επωνυμίαν «ΦΙΛΑΝΘΡΩΠΙΚΟ ΙΔΡΥΜΑ ΠΑΝΟΥ 
ΚΑΙ ΑΝΖΕΛ ΦΡΑΓΚΟΔΗΜΗΤΡΟΠΟΥΛΟΥ», αποτελεί από 
της ιδρύσεως αυτού αυτοτελές Νομικό Πρόσωπο Ιδι¬ 
ωτικού Δικαίου, κοινωφελούς και μη κερδοσκοπικού 
χαρακτήρα, τελούν υπό την άμεσον εποπτεία της Ιε¬ 
ρός Μητροπόλεως Ηλείας και διοικούμενον σύμφωνα 
με τις διατάξεις του παρόντος Κανονισμού. Το Ίδρυμα 
έχει ως έδρα τα Γ ραφεία της I. Μητροπόλεως Ηλείας 
εν Πύργω. 

Άρθρον 2ον 
Σκοποί 

Σκοπός του Ιδρύματος είναι η οικονομική ενίσχυσι και 
βοήθεια ορφανών πατρός ή μητρός ή και αμφοτέρων 
Πυργιών μαθητών ή φοιτητών, απόρων οικογενειών, 
όλων των βαθμιδών εκπαίδευσης. Εν ανυπαρξία τέτοιων 
παιδιών, αυτά μπορεί να είναι άλλα όμοια καταγόμε¬ 
να από την Ηλεία. Εν ανυπαρξία δε τούτων δύνανται 
νά ενισχύονται οικονομικά Μαθητικά και Φοιτητικά Οι¬ 
κοτροφεία της Ιερός Μητροπόλεως Ηλείας, μετά από 
απόφαση του Διοικητικού Συμβουλίου του Ιδρύματος. 
Η επιλογή θα γίνεται από το Διοικητικό Συμβούλιο, στο 
οποίο πρέπει να περιλαμβάνεται και η δικηγόρος και 
κάτοικος Αθηνών Παναγιώτα Αποστόλη Μελίστα. 

Ο αριθμός των προστατευομένων παιδιών, δεν θα 
πρέπει να υπερβαίνει τά 6-8 ετησίως και προτιμούνται 

όσα επιδεικνύουν ήθος άμεμπτο, εξακριβούμενο εκ των 
αρχείων των σχολείων τους και των πληροφοριών των 
διδασκάλων τους ή εξ άλλων στοιχείων που ήθελε κρίνει 
το Δ.Σ. του Ιδρύματος. Αποκλείεται η περαιτέρω βοήθεια 
στους απορριπτομένους στις ετήσιες εξετάσεις τους. 

Αρθρον 3ον 
Πόροι 

Πόροι του Ιδρύματος είναι: 

Τα δια της ιδιογράφου Διαθήκης του αειμνήστου Δω- 
ρητού Πάνου ΦΡΑΓΚΟΔΗΜΗΤΡΟΠΟΥΛΟΥ κληροδοτού¬ 
μενα χρηματικά ποσά και τα υπό τρίτων εις αυτό δω- 
ρούμενα ή κληροδοτούμενα χρηματικά ποσά ή ακίνητα. 

Αρθρον 4ον 
Διοίκησις 

1. Το Ίδρυμα διοικείται από πενταμελές (5) Διοικητικό 
Συμβούλιο, το οποίον συγκροτείται από: 

α) Τον εκάστοτε Μητροπολίτη Ηλείας ως Πρόεδρο, 
αναπληρούμενο από τον νόμιμο ή τον ειδικώς προς 
τούτο εντεταλμένο αναπληρωτή του. 

β) Εξ ενός των Ιεροκηρύκων της I. Μητροπόλεως Ηλεί¬ 
ας, οριζομένου υπό του Μητροπολίτου. 

γ) Εξ ενός Διευθυντού Σχολείου Μέσης ή δημοτικής 
Εκπαιδεύσεως, οριζομένου υπό του Μητροπολίτου, 
δ) Εκ της Παναγιώτας Αποστ. Μελίστα δικηγόρου και 
ε) Εκ του Αντωνίου Κων/νου Μορώνη. 

2. Η θητεία των α, δ και ε Μελών είναι ισόβιος, των δέ 
β, και γ είναι τριετής δυναμένη να ανανεωθή. 

3. Σε περίπτωση κενώσεως για οποιονδήποτε λόγο 
θέσεως μέλους του Δ.Σ. και μέχρι πληρώσεως της, το 
Δ.Σ. συγκροτείται νομίμως και λειτουργεί δια των υπο¬ 
λοίπων μελών, εφ’ όσον αυτά δεν είναι λιγότερα των 
τριών, μεταξύ των οποίων πρέπει απαρέγκλιτα να με¬ 
τέχει η Παναγιώτα Αποστόλη Μελίστα με την ιδιότητα 
της Γραμματέως. Εάν κενωθεί οπωσδήποτε η θέση ενός 
εκ των ανωτέρω αναφερομένων μελών, Παναγιώτας 
Αποστόλη Μελίστα και Αντωνίου Κωνσταντίνου Μο¬ 
ρώνη ή και αμφοτέρων, η αντικατάστασή τους γίνεται 
με άλλους συγγενείς του διαθέτη, τους οποίους θά 
υποδείξει η ως άνω Γραμματέας ή η ανηψιά του διαθέτη 
Φανή χήρα Αποστόλη Μελίστα, κάτοικος Αθηνών, οδός 
Κρίτωνος αριθμ. 4. 

4. Το αξίωμα των μελών του Διοικητικού Συμβουλίου 
είναι τιμητικό και άμισθο. 

Αρθρον δον 

Καθήκοντα του Διοικητικού Συμβουλίου 
Το Διοικητικό Συμβούλιο διοικεί το Ίδρυμα και φρο¬ 
ντίζει διά την εκπλήρωσι των σκοπών του. Είναι αρ¬ 
μόδιο διά την εν γένει διαχείρισι των υποθέσεων του 
Ιδρύματος, την οποίαν διεξάγει αυτοτελώς, ώστε να μη 
συγχέεται με άλλες υπηρεσίες ή διαχειρίσεις Κληροδο¬ 
τημάτων και των άλλων Ευαγών Ιδρυμάτων της Ιερός 
Μητροπόλεως. Ειδικώτερον: 

α) Ορίζει τις διάφορες υπηρεσίες και λειτουργίες του 
Ιδρύματος ανάλογα με τις εκάστοτε ανάγκες και τους 
επιλεγομένους στόχους εντός των σκοπών του. 

β) Εγκρίνει τον Προϋπολογισμόν και Απολογισμόν 
Εσόδων και Εξόδων και κάθε είδους δαπάνη. 

γ) Αποδέχεται ή απορρίπτει κληρονομιές, κληροδο¬ 
σίες, δωρεές ή άλλες εισφορές. 

δ) Αποφασίζει επί παντός θέματος, μη προβλεπομένου 
υπό του παρόντος Κανονισμού. 


Αρθρον 6ον 

Καθήκοντα του Προέδρου 

Ο Σεβ. Πρόεδρος, εκτός από τις προαναφερθείσες 
αρμοδιότητές του, ενεργεί και τα κατωτέρω οριζόμενα: 

α) Αντιπροσωπεύει το Ίδρυμα ενώπιον όλων των Αρ¬ 
χών ή εκχωρεί κατά περίπτωσιν το δικαίωμα τούτο 
εις έτερον Μέλος του Διοικητικού Συμβουλίου κατόπιν 
αποφάσεως του Σώματος. 

β) Προσκαλεί το Διοικητικό Συμβούλιο και διευθύνει 
τις συνεδριάσεις του. 

γ) Υπογράφει όλα τα εξερχόμενα έγγραφα. 

δ) Μεριμνά διά την εκτέλεσιν των αποφάσεων του 
Διοικητικού Συμβουλίου. 

Αρθρον 7ον 

Καθήκοντα του Γ ραμματέως 

1. Ο Γραμματεύς συντάσσει τα Πρακτικά του Διοικητι¬ 
κού Συμβουλίου και φυλάσσει το βιβλίον των Πρακτικών. 
Τηρεί το βιβλίον Πρωτοκόλλου της αλληλογραφίας, το 
Αρχείον του Ιδρύματος και συντάσσει την ετήσια'Εκθεσι 
πεπραγμένων του Ιδρύματος. 

2. Γ ραμματέας και Εισηγητής ορίζεται η εκ των Μελών 
του Παναγιώτα Αποστ. Μελίστα, η οποία δύναται και να 
εκπροσωπεί τοΊδρυμα στα Δικαστήρια και τις Δημόσιες 
Αρχές, μετά από απόφασι του Δ. Συμβουλίου. 

Αρθρον 8ον 
Οικονομική λειτουργία 

1. Τα χρήματα του Ιδρύματος, είτε αυτά προέρχονται 
από το Κληροδότημα, είτε από άλλες πηγές, κατατίθε¬ 
νται σε λογαριασμό Ταμιευτηρίου, Τρεχούμενο ή'Οψεως, 
σε λογαριασμούς επί προθεσμία εις ένα ή περισσότερα 
Υποκαταστήματα των Τραπεζών ή εις το Ταχυδρομικόν 
Ταμιευτήριον επ’ ονόματι του Ιδρύματος. Οι βεβαιούμε- 
νοι τόκοι καταχωρίζονται ως'Εσοδον. 

2. ΤόΊδρυμα χρησιμοποιεί τα εξής Λογιστικά βιβλία: 

α) Βιβλίο Ταμείου εσόδων και εξόδων. 

β) Γραμμάτια Εισπράξεως. 

γ) Εντάλματα πληρωμών. 

Αρθρον 9ον 
Σφραγίς 

ΤοΊδρυμα έχει δική του σφραγίδα, κυκλική, η οποία 
γύρωθεν φέρει την επωνυμίαν του Ιδρύματος και εις το 
κέντρον την εικόνα του Αγίου Χαραλάμπους, Πολιούχου 
Πύργου. 

Αρθρον ΙΟον 
Ειδικές Διατάξεις 

α. Αν οι σκοποί του Ιδρύματος καταστούν ανέφικτοι ή 
αν ήθελε κάποτε κριθή ότι δεν είναι αναγκαία πλέον η 
λειτουργία του, επειδή οι ανάγκες της Κοινωνίας καλύ¬ 
πτονται ικανοποιητικά από το Κράτος, είτε από άλλους 
κοινωνικούς φορείς, τότε το Ίδρυμα διαλύεται κατόπιν 
ομοφώνου Αποφάσεως του Διοικητικού Συμβουλίου. 

β. Η κινητή και η ακίνητη περιουσία του τότε πε¬ 
ριέρχεται κατά τό ’/ζ εις το Ασυλον Ανιάτων Η ΝΕΑ 
ΒΑΣΙΛΕΙΑΣ Λαστείκων Πύργου, τό ’/■* εις την Μαθητικήν 
Εστία Πύργου Η ΑΓΙΑ ΦΙΛΟΘΕΗ και το έτερον Ά στο 
Ορφανοτροφείον Θηλέων ΑΓΙΑ ΦΙΛΟΘΕΗ Πύργου. 

Αρθρον 11ον 

Τροποποίησις του Κανονισμού 

Ο παρών κανονισμός μπορεί να συμπληρωθή ή τρο- 
ποποιηθή με ομόφωνη απόφασι του Διοικητικού Συμ- 

βουλίου, η οποία διαβιβάζεται από τον Σεβασμιώτατο 
Μητροπολίτη Ηλείας στην Ιερά Σύνοδο προς έγκριση 
και δημοσιεύεται στην Εφημερίδα της Κυβερνήσεως και 
το Περιοδικό «ΕΚΚΛΗΣΙΑ». 

Αρθρον 12ον 

Ο παρών Κανονισμός ισχύει από της δημοσιεύσεως 
αυτού δια της Εφημερίδος της Κυβερνήσεως. Ο Κανονι¬ 
σμός δημοσιεύεται επίσης και δια του επισήμου Δελτίου 
της Εκκλησίας της Ελλάδος «ΕΚΚΛΗΣΙΑ». 

Αρθρον 13ον 
Κάλυψις δαπάνης 

Εκ της εκδόσεως του παρόντος Κανονισμού δεν προ- 
καλείται δαπάνη εις βάρος του Προϋπολογισμού του 
Νομικού Προσώπου της Ιερός Μητροπόλεως Ηλείας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήναι, 12 Δεκεμβρίου 2012 

Ο Πρόεδρος 
| Αθηνών ΙΕΡΩΝΥΜΟΣ 

-♦- 

( 2 ) 

Σύσταση και λειτουργία Εκκλησιαστικού Ιδρύματος υπό 
την επωνυμίαν: «Εκκλησιαστικές Κατασκηνώσεις της 
Ιερός Αρχιεπισκοπής Αθηνών Ή ΑΓΙΑ ΦΙΛΟΘΕΗ”». 

Η ΔΙΑΡΚΗΣ ΙΕΡΑ ΣΥΝΟΔΟΣ 
ΤΗΣ ΕΚΚΛΗΣΙΑΣ ΤΗΣ ΕΛΛΑΔΟΣ 

Λαβούσα υπόψη: 

1. Τας Διατάξεις των άρθρων 29 παραγρ. 2 και 59 
παραγρ. 2 του Ν.590/1977: «Περί Καταστατικού Χάρτου 
της Εκκλησίας της Ελλάδος» (Α' 146), 

2. Τας υποχρεώσεις της Ποιμαινούσης Εκκλησίας προς 
το Χριστεπώνυμον Αυτής πλήρωμα, αι οποίαι απορρέουν 
από τας Ευαγγελικός Επιταγάς, τους Ιερούς Κανόνας 
και τους Νόμους του Κράτους, 

3. Τας υφισταμένας κοινωνικός και πνευματικός ανά- 
γκας της Ιερός Αρχιεπισκοπής Αθηνών, 

4. Την υπ’ αριθμ. 2933/12.12.2012 απόφασιν του Μακα- 
ριωτάτου Αρχιεπισκόπου Αθηνών και πόσης Ελλάδος 
Ιερωνύμου, 

5. Την υπ’ αριθμ. 122/2012 Γνωμοδότησιν του Ειδικού 
Νομικού Συμβούλου της Εκκλησίας της Ελλάδος, απο¬ 
φασίζει: 

Συνιστά εις την Ιερόν Αρχιεπισκοπήν Αθηνών εκκλη¬ 
σιαστικόν ίδρυμα υπό την επωνυμίαν: «Εκκλησιαστικές 
Κατασκηνώσεις Ιερός Αρχιεπισκοπής Αθηνών «Η ΑΓΙΑ 
ΦΙΛΟΘΕΗ»», το οποίο θα λειτουργεί ως εξηρτημένην 
υπηρεσίαν του Νομικού Προσώπου της Ιερός Αρχιε¬ 
πισκοπής Αθηνών, αυτοτελούς διαχειρίσεως και μη 
κερδοσκοπικού χαρακτήρος. Η οργάνωσις, διοίκησις, 
διαχείρισις και λειτουργία του Ιδρύματος τούτου θα 
διέπεται από τας διατάξεις του επομένου Κανονισμού: 

ΚΑΝΟΝΙΣΜΟΣ ΣΥΣΤΑΣΕΩΣ ΚΑΙ ΛΕΙΤΟΥΡΓΙΑΣ 
ΤΩΝ ΕΚΚΛΗΣΙΑΣΤΙΚΩΝ ΚΑΤΑΣΚΗΝΩΣΕΩΝ 
ΤΗΣ ΙΕΡΑΣ ΑΡΧΙΕΠΙΣΚΟΠΗΣ ΑΘΗΝΩΝ 
«Η ΑΓΙΑ ΦΙΛΟΘΕΗ Η ΑΘΗΝΑΙΑ» 

Αρθρο 1 

Επωνυμία -Έδρα - Σφραγίδα 

1. Στην Ιερά Αρχιεπισκοπή Αθηνών συνιστάται εκκλη¬ 
σιαστικό ίδρυμα με την επωνυμία «ΕΚΚΛΗΣΙΑΣΤΙΚΕΣ ΚΑ¬ 


ΤΑΣΚΗΝΩΣΕΙΣ ΙΕΡΑΣ ΑΡΧΙΕΠΙΣΚΟΠΗΣ ΑΘΗΝΩΝ “Η ΑΓΙΑ 
ΦΙΛΟΘΕΗ Η ΑΘΗΝΑΙΑ”» (στο εξής «ΚΑΤΑΣΚΗΝΩΣΕΙΣ»), 
το οποίο θα λειτουργεί ως αποκεντρωμένη εκκλησιαστι¬ 
κή υπηρεσία της I. Αρχιεπισκοπής Αθηνών, αυτοτελούς 
διαχειρίσεως, μη κερδοσκοπικού χαρακτήρα. 

2. Έδρα του Ιδρύματος τούτου είναι η Αθήνα. Το Ίδρυ¬ 
μα θα στεγάζεται και θα λειτουργεί σε ιδιόκτητη δασική 
έκταση της Ιερός Αρχιεπισκοπής Αθηνών, κείμενη εις 
την θέσιν Μαρσόρι του Δήμου Αυλώνος Αττικής, η οποία 
έχει αγοραστεί υπό της Ιερός Αρχιεπισκοπής προς χρή- 
σιν δια τας ανάγκας του ποιμνίου αυτής. 

3. Οι Κατασκηνώσεις φέρουν δική τους σφραγίδα, 
στρογγύλη, στην περιφέρεια της οποίας αναγράφεται 
«I. ΑΡΧΙΕΠΙΣΚΟΠΗ ΑΘΗΝΩΝ -ΕΚΚΛΗΣΙΑΣΤΙΚΕΣ ΚΑΤΑΣ¬ 
ΚΗΝΩΣΕΙΣ Ή ΑΓΙΑ ΦΙΛΟΘΕΗ Η ΑΘΗΝΑΙΑ”», στο κέντρο 
δε αυτής φέρει βυζαντινό Σταυρό. 

Άρθρο 2 
Σκοποί 

Σκοποί του Ιδρύματος είναι: 

α) Η συμβολή στην εν γένει ποιμαντική, ιεραποστολική 
και κοινωνική διακονία της Ιερός Αρχιεπισκοπής Αθηνών, 
στα πλαίσια της Ορθόδοξης Πίστης και Παράδοσης. 

β) Η συμβολή στην εκκλησιαστική αγωγή, η καλλιέρ¬ 
γεια του Ελληνορθόδοξου φρονήματος και η εν γένει 
πνευματική οικοδομή των παιδιών και των νέων της I. 
Αρχιεπισκοπής Αθηνών. 

γ) Η παροχή -καθ’ όλη τη διάρκεια του έτους, ιδιαι¬ 
τέρως δε κατά τους θερινούς μήνες- ασφαλούς και 
υγιεινής φιλοξενίας και ποιοτικής ψυχαγωγίας και 
αναψυχής σε παιδιά και νέους, που προέρχονται κατά 
προτεραιότητα από τις ενορίες της I. Αρχιεπισκοπής 
Αθηνών, αλλά και από έτερες I. Μητροπόλεις, με απώ¬ 
τερο σκοπό την ομαλή και ολόπλευρη ανάπτυξη της 
προσωπικότητάς τους. 

δ) Η καλλιέργεια της επικοινωνίας μεταξύ του ποιμνίου 
και των στελεχών, κληρικών και λαϊκών, της I. Μ. Αρχι¬ 
επισκοπής Αθηνών και άλλων Ορθοδόξων Εκκλησιών, 
καθώς και η ανάπτυξη και συζήτηση θεολογικών και 
λοιπών θεμάτων. 

Αρθρο 3 
Μέσα 

Οι ανωτέρω σκοποί των Κατασκηνώσεων επιτυγχά¬ 
νονται: 

α. Με τη διοργάνωση κατασκηνωτικών προγραμμά¬ 
των για παιδιά, αγόρια και κορίτσια, όλων των ηλικιών 
(προσχολική, Δημοτικού, Γυμνασίου, Λυκείου), σύμφωνα 
με τις προβλέψεις της σχετικής νομοθεσίας. 

β. Με τη διοργάνωση φοιτητικής κατασκήνωσης για 
νέους και νέες, ηλικίας 18 - 30 ετών. 

γ. Με τη διοργάνωση κατασκηνωτικού προγράμματος 
για ιεροσπουδαστές, αναγνώστες, ιερόπαιδες, υποψη¬ 
φίους κληρικούς και εν γένει νέους συνεργάτες της 
τοπικής Εκκλησίας. 

δ. Με τη διεξαγωγή συνεδρίων, ημερίδων και λοιπών 
επιμορφωτικών συναντήσεων διά τα στελέχη των Κα¬ 
τασκηνώσεων, ως και τα στελέχη άλλων τομέων του 
ποιμαντικού έργου της I. Αρχιεπισκοπής. 

ε. Με την φιλοξενία ενοριακών εκδρομών και κατα¬ 
σκηνωτικών προγραμμάτων, διενοριακών συναντήσεων, 
αθλητικών και λοιπών εκδηλώσεων της I. Αρχιεπισκοπής 
ή και άλλων I. Μητροπόλεων. 

στ. Με την οργάνωση μετακατασκηνωτικών συναντή- 

σεων μεταξύ των στελεχών και των κατασκηνωτών κάθε 
κατασκηνωτικής περιόδου. 

ζ. Με τη φιλοξενία ομάδων ομογενών ή ομοδόξων, 
που επιθυμούν να γνωρίσουν το φυσικό κάλλος και την 
πολιτιστική κληρονομιά της χώρας μας. 

η. Με κάθε άλλο μέσο, που θα αποφασίζει κάθε φορά 
το Διοικητικό Συμβούλιο. 

Αρθρο 4 

Πόροι και διάθεση αυτών 

1. Πόροι των Κατασκηνώσεων είναι: 

α. Τα σχετικά κονδύλια από τους ετήσιους Προϋπο¬ 
λογισμούς των ενοριακών I. Ναών και των Ιερών Μονών 
της I. Αρχιεπισκοπής Αθηνών. 

β. Επιχορηγήσεις από την I. Αρχιεπισκοπή Αθηνών και 
τις Ιερές Μονές αυτής, ιδίως από τις Ιερές Μονές Κοι¬ 
μήσεως Θεοτόκου Πεντέλης και Ασωμάτων - Πετράκη. 
γ. Κάθε παροχή από φορείς του ελληνικού Δημοσίου, 
δ. Χρηματοδότηση από την συμμετοχή σε προγράμ¬ 
ματα της Ευρωπαϊκής Ένωσης. 

ε. Το προϊόν δισκοφοριών ανά τους I. Ναούς της I. Αρ¬ 
χιεπισκοπής, όπως καθορίζονται κάθε φορά με απόφαση 
του Μακαριωτάτου Αρχιεπισκόπου Αθηνών. 

στ. Οι τυχόν εισφορές συμμετοχής στις κατασκηνώ¬ 
σεις, οι οποίες καταβάλλονται από τους γονείς ή τους 
κηδεμόνες των κατασκηνωτών ή από τα ασφαλιστικά 
τους ταμεία. 

ζ. Προαιρετικές εισφορές και δωρεές φυσικών και 
νομικών προσώπων, κληρονομιές και κληροδοσίες κι¬ 
νητών ή ακινήτων περιουσιακών στοιχείων, καθώς και 
κάθε άλλη νόμιμη προσφορά, εφ’ όσον δεν αντιτίθεται 
στον σκοπό και τον χαρακτήρα των Εκκλησιαστικών 
Κατασκηνώσεων. 

η.Έσοδα από την διαχείριση της κινητής και ακίνητης 
περιουσίας του Ιδρύματος. 

η. Κάθε άλλο έσοδο, το οποίο προέρχεται από νόμιμη 
και χρηστή πηγή. 

2. Οι πόροι του Ιδρύματος διατίθενται κατόπιν απο- 
φάσεως του Δ.Σ. αυτού και εγκρίσεως του οικείου Μη- 
τροπολιτικού Συμβουλίου για: 

α) Την φιλοξενία, διαμονή, διατροφή, ιατροφαρμακευ¬ 
τική περίθαλψη, φύλαξη, διαπαιδαγώγηση, δημιουργική 
απασχόληση, ποιοτική ψυχαγωγία και εν γένει φροντίδα 
και καλλιέργεια των κατασκηνωτών. 

β) Τη διοργάνωση διαφόρων εκδηλώσεων του Ιδρύ¬ 
ματος, ιδίως συναντήσεων, σεμιναρίων, ημερίδων, συ¬ 
νεδρίων και λοιπών συνάξεων της Ιερός Αρχιεπισκοπής 
Αθηνών. 

γ) Την κάλυψη των δαπανών συντήρησης, βελτίωσης 
και επέκτασης των κατασκηνωτικών εγκαταστάσεων. 

δ) Την κάλυψη των ποικίλων παγίων και λοιπών δαπα¬ 
νών διοίκησης και λειτουργίας του Ιδρύματος. 

ε) Την προμήθεια, διαφύλαξη και συντήρηση του 
απαραίτητου κατασκηνωτικού και λοιπού εξοπλισμού 
και των αναλωσίμων προς εξυπηρέτηση των σχετικών 
αναγκών. 

στ) Τις αμοιβές και τις ασφαλιστικές εργοδοτικές 
εισφορές του έμμισθου προσωπικού, σύμφωνα με τις 
διατάξεις της κείμενης νομοθεσίας. 

ζ) Την κάλυψη κάθε άλλης δαπάνης των Κατασκηνώ¬ 
σεων, η οποία προβλέπεται στον εγκεκριμένο Προϋπο¬ 
λογισμό του Ιδρύματος και κάθε άλλης δαπάνης, που 
ανακύπτει και αποσκοπεί στην επίτευξη των σκοπών 
αυτού. 


3. Η χρηματική περιουσία του Ιδρύματος κατατίθεται 
επ’ ονόματι αυτού σε μία από τις τράπεζες που λειτουρ¬ 
γούν στην πόλη των Αθηνών. Τις αναλήψεις διενεργεί 
εντεταλμένο μέλος του Διοικητικού Συμβουλίου των 
Κατασκηνώσεων ή υπάλληλος της I. Αρχιεπισκοπής Αθη¬ 
νών, κατόπιν αποφάσεως του Δ.Σ. και ειδικής έγγραφης 
εξουσιοδότησης από τον Μακαριώτατο Αρχιεπίσκοπο 
Αθηνών ως Πρόεδρο του Ιδρύματος. 

4. Τα έσοδα και τα έξοδα του Ιδρύματος προσδιορίζο¬ 
νται από τον προϋπολογισμό εσόδων και εξόδων κατά 
το οικονομικό έτος, το οποίο αρχίζει την I 11 Ιανουάριου 
εκάστου έτους και λήγει την 31 Π Δεκεμβρίου του ιδίου 
έτους. 

Αρθρο 5 

Διοικητικό Συμβούλιο 

1. Οι Κατασκηνώσεις διοικούνται από πενταμελές Δι¬ 
οικητικό Συμβούλιο, το οποίο απαρτίζεται: 

α. από τον Μακαριώτατο Αρχιεπίσκοπο Αθηνών ως 
Πρόεδρο, με αναπληρωτή του τον Πρωτοσύγκελλο της 
Ιερός Αρχιεπισκοπής ή έτερο κληρικό, οριζόμενο εγγρά- 
φως υπό του Μακαριωτάτου 
β. από δύο κληρικούς, με τους αναπληρωτές τους 
γ. από έναν γονέα, άνδρα ή γυναίκα, με τον αναπλη¬ 
ρωτή του 

δ. από έναν λαϊκό συνεργάτη του νεανικού έργου, 
άνδρα ή γυναίκα, με τον αναπληρωτή του. 

2. Τα μέλη του Δ.Σ., τα οποία δεν απαγορεύεται να 
είναι μεταξύ τους σύζυγοι είτε συγγενείς εξ αίματος ή 
εξ αγχιστείας, διορίζονται από τον Μακαριώτατο Αρ¬ 
χιεπίσκοπο Αθηνών. Η θητεία τους είναι τριετής και 
μπορούν να επαναδιορισθούν. Το αξίωμα του μέλους 
του Δ.Σ. είναι άμισθο και τιμητικό. 

3. Κάθε μέλος, το οποίο αποχωρεί για οποιαδήποτε 
αιτία, αντικαθίσταται από άλλο μέλος με απόφαση του 
Μακαριωτάτου Αρχιεπισκόπου Αθηνών και για το χρονι¬ 
κό διάστημα μέχρι τη λήξη της θητείας των υπολοίπων 
μελών του Δ.Σ. 

4. Το Δ.Σ. συνέρχεται τακτικά κάθε εξάμηνο μετά από 
πρόσκληση του Μακαριωτάτου Προέδρου του ή αίτηση 
τριών τουλάχιστον μελών του. 

5. Για την ύπαρξη απαρτίας πρέπει να παρευρίσκεται 
ο Πρόεδρος ή, κατ’ εντολήν του, ο αναπληρωτής του και 
δύο τουλάχιστον μέλη του Δ.Σ. Εάν κάποιο μέλος του 
Δ.Σ. δηλώσει κώλυμα συμμετοχής σε συνεδρίαση του 
Δ.Σ., καλείται αντ’ αυτού ο αναπληρωτής του. 

6. Το Δ.Σ. αποφασίζει με σχετική πλειοψηφία των πα¬ 
ρόντων μελών. Σε περίπτωση ισοψηφίας υπερισχύει η 
ψήφος του Προέδρου. 

7. Στις συνεδριάσεις του Δ.Σ. συμμετέχει αυτοδικαίως 
ως εισηγητής ο Διευθυντής του Κέντρου Νεότητος της 
I. Αρχιεπισκοπής, χωρίς όμως δικαίωμα ψήφου, εκτός 
εάν έχει ορισθεί ως τακτικό μέλος του Δ.Σ. 

Αρθρο 6 

Αρμοδιότητες Διοικητικού Συμβουλίου 
1. Το Διοικητικό Συμβούλιο αποφασίζει για κάθε υπό¬ 
θεση που αφορά τη συγκρότηση και λειτουργία των 
κατασκηνώσεων. Ειδικότερα: 

α. Μελετά και αποφασίζει διάφορα μέτρα για την ενί¬ 
σχυση και ευόδωση των σκοπών των κατασκηνώσεων. 

β. Καταρτίζει τον ετήσιο προγραμματισμό των δρά¬ 
σεων των κατασκηνώσεων. 

γ. Ψηφίζει τον ετήσιο Προϋπολογισμό εσόδων και 
εξόδων των κατασκηνώσεων, συντάσσει τον ετήσιο 

Απολογισμό, και υποβάλλει αυτούς στο Μητροπολιτικό 
Συμβούλιο για έγκριση. 

δ. Αποφασίζει για τις συμβάσεις έργου και για οποια- 
δήποτε πρόσληψη προσωπικού για τις κατασκηνώσεις. 

στ. Αποφασίζει για κάθε άλλο θέμα για το οποίο δεν 
γίνεται λόγος από τον παρόντα Κανονισμό. 

2. Από τις αποφάσεις του Δ.Σ., όσες έχουν οικονομικό 
χαρακτήρα υποβάλλονται στο Μητροπολιτικό Συμβού¬ 
λιο για έγκριση. Για αποφάσεις σχετικά με συμβάσεις 
ή με παροχή αγαθών και υπηρεσιών, το Μητροπολιτι- 
κό Συμβούλιο δύναται να θέτει το χρηματικό όριο των 
συναλλαγών οι οποίες θα πραγματοποιούνται χωρίς 
έγκριση από αυτό. 

3. Το Ίδρυμα των κατασκηνώσεων εκπροσωπείται δι¬ 
καστικά και εξωδικαστικά, σε όλες τις έννομες σχέσεις 
του, από τον Πρόεδρο του Δ.Σ. ή τον αναπληρωτή αυτού 
ή από μέλος του Δ.Σ., ειδικά εξουσιοδοτημένο γί αυτόν 
τον σκοπό. 

3. Ο Πρόεδρος ή σε περίπτωση απουσίας αυτού ο 
νόμιμος αναπληρωτής του καθορίζει τις εργασίες του 
Δ.Σ. και υπογράφει τη σχετική αλληλογραφία, ασκεί 
εποπτεία και επιλύει διαιτητικά τις αναφυόμενες δια¬ 
φορές των μελών τους, όπου υπάρχει ανάγκη. 

Αρθρο 7 
Προσωπικό 

1. Με απόφαση του Δ.Σ., κατόπιν προτάσεως του Μα- 
καριωτάτου Αρχιεπισκόπου Αθηνών, διορίζεται Διευθυ¬ 
ντής των κατασκηνώσεων κληρικός ή λαϊκός, άνω των 
25 ετών, πτυχιούχος ανωτέρας ή ανωτάτης σχολής, με 
οργανωτικές ικανότητες και εμπειρία ως κατηχητής 
ή γενικά ως στέλεχος του εκκλησιαστικού νεανικού 
έργου. Ο Διευθυντής είναι αρμόδιος για την εκτέλε¬ 
ση των αποφάσεων του Δ.Σ. και συντονίζει την ομαλή 
λειτουργία των υπηρεσιών και τις δραστηριότητες των 
κατασκηνώσεων. Το ύψος του επιδόματος ή του μισθού 
του καθορίζεται κατόπιν αποφάσεως του Δ.Σ. 

2. Με απόφαση του Διοικητικού Συμβουλίου, και για 
την άρτια οργάνωση και την ομαλή λειτουργία των 
κατασκηνώσεων, προσλαμβάνεται το απαιτούμενο προ¬ 
σωπικό, έμμισθο ή άμισθο σε εθελοντική βάση. Το ύψος 
της αντιμισθίας του έμμισθου προσωπικού καθορίζεται 
κατόπιν αποφάσεως του Δ.Σ. σύμφωνα με την ισχύουσα 
νομοθεσία. 

3. Ομοίως, με απόφαση του Δ.Σ., είναι δυνατή η σύναψη 
συμβάσεων έργου με ανεξάρτητους επαγγελματίες (λο¬ 
γιστές, γραφίστες, χοροδιδασκάλους κ.ά.), για την παρο¬ 
χή εξειδικευμένων υπηρεσιών προς τις κατασκηνώσεις. 

Άρθρο 8 
Βιβλία 

1. Στις Εκκλησιαστικές Κατασκηνώσεις τηρείται αρχείο 
και τα εξής βιβλία: 

α. Βιβλίο Πρακτικών 
β. Πρωτόκολλο Αλληλογραφίας 
γ. Τα προβλεπόμενα από τις κείμενες διατάξεις λογι¬ 
στικά βιβλία και στοιχεία 
δ. Βιβλίο Κτηματολογίου 

2. Όλα τα βιβλία των Κατασκηνώσεων θεωρούνται 
από την Ιερά Αρχιεπισκοπή Αθηνών. 

Άρθρο 9 

Διάλυση - Τροποποίηση Κανονισμού 
1. Το εκκλησιαστικό Ίδρυμα των Κατασκηνώσεων δι¬ 
αλύεται όταν δεν πληροί τις εκκλησιολογικές προϋπο¬ 


θέσεις του ή αδυνατεί να εκπληρώσει τους σκοπούς 
του, με απόφαση του Μακαριωτάτου Αρχιεπισκόπου η 
οποία εγκρίνεται από την Ιερά Σύνοδο και δημοσιεύε¬ 
ται στην Εφημερίδα της Κυβερνήσεως και στο επίσημο 
δελτίο «ΕΚΚΛΗΣΙΑ». Με την διάλυσή του, η περιουσία 
του ανήκει αυτοδικαίως στο νομικό πρόσωπο της Ιερός 
Αρχιεπισκοπής Αθηνών. 

2. Ο παρών Κανονισμός τροποποιείται με απόφαση 
της Ιερός Συνόδου, έπειτα από σχετική πρόταση του 
Διοικητικού Συμβουλίου του Ιδρύματος, εγκεκριμένη υπό 
του Μακαριωτάτου Αρχιεπισκόπου Αθηνών. 

Αρθρο 10 

Μεταβατικές διατάξεις 

1. Από τη δημοσίευση του Κανονισμού αυτού δεν προ- 
καλείται δαπάνη εις βάρος του νομικού προσώπου της 
Ιερός Αρχιεπισκοπής Αθηνών. Κάθε μελλοντική δαπάνη 
εις βάρος του νομικού προσώπου της Ιερός Αρχιεπισκο¬ 
πής Αθηνών είτε των εκκλησιαστικών νομικών προσώ¬ 
πων τα οποία υπάγονται σε αυτή, θα εγγράφεται στους 
οικείους προϋπολογισμούς. 

2. Ο παρών Κανονισμός να δημοσιευθεί στην Εφημε¬ 
ρίδα της Κυβερνήσεως και στο επίσημο δελτίο «ΕΚ¬ 
ΚΛΗΣΙΑ». 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήναι, 13 Δεκεμβρίου 2012 

Ο Πρόεδρος 
| Αθηνών ΙΕΡΩΝΥΜΟΣ 

-♦- 

(3) 

Τροποποίηση και κωδικοποίηση του Κανονισμού λει¬ 
τουργίας του Κέντρου Στήριξης Οικογένειας της Ιε¬ 
ρός Αρχιεπισκοπής Αθηνών και της μετατροπής αυ¬ 
τού εις Εκκλησιαστικόν Ίδρυμα. 

Η ΔΙΑΡΚΗΣ ΙΕΡΑ ΣΥΝΟΔΟΣ 
ΤΗΣ ΕΚΚΛΗΣΙΑΣ ΤΗΣ ΕΛΛΑΔΟΣ 

Έχουσα υπόψη: 

1. Τας Διατάξεις των άρθρων 29 παραγρ. 2 και 59 
παραγρ. 2 του Ν.590/1977: «Περί Καταστατικού Χάρτου 
της Εκκλησίας της Ελλάδος» (Α' 146), 

2. Τας υποχρεώσεις της Ποιμαινούσης Εκκλησίας προς 
το Χριστεπώνυμον Αυτής πλήρωμα, αι οποίαι απορρέουν 
από τας Ευαγγελικός Επιταγάς, τους Ιερούς Κανόνας 
και τους Νόμους του Κράτους, 

3. Τας υφισταμένας κοινωνικός και πνευματικός ανά- 
γκας της Ιερός Αρχιεπισκοπής Αθηνών, 

4. Τον Κανονισμόν συστάσεως και λειτουργίας του 
Κέντρου Στήριξης Οικογένειας της Ιερός Αρχιεπισκοπής 
Αθηνών (Φ.Ε.Κ. 145/1999, τ.Α'), όπως αυτός ισχύει, 

5. Την υπ’ αριθμ. 50/10.12.2012 απόφασιν του Διοικητι¬ 
κού Συμβουλίου του Κέντρου Στήριξης Οικογένειας της 
Ιερός Αρχιεπισκοπής Αθηνών, περί τροποποιήσεως του 
Καταστατικού λειτουργίας αυτού, 

6. Την υπ’ αριθμ. 3083/27.12.2012 απόφασιν και την υπ’ 
αριθμ. 3084/27.12.2012 Πρότασιν του Μακαριωτάτου Αρ¬ 
χιεπισκόπου Αθηνών και πόσης Ελλάδος Ιερωνύμου, 

7. Την από 9.1.2013 Γνωμοδότησιν του Ειδικού Νομικού 
Συμβούλου της Εκκλησίας της Ελλάδος, αποφασίζει: 

Τροποποιεί και κωδικοποιεί τον Κανονισμόν λειτουργί¬ 
ας του Κέντρου Στήριξης Οικογένειας της Ιερός Αρχιε¬ 
πισκοπής Αθηνών και μετατρέπει αυτό εις Εκκλησιαστι- 

κόνΊδρυμα, το οποίον θα λειτουργή κατά τας διατάξεις 
του επομένου Κανονισμού: 

ΚΑΝΟΝΙΣΜΟΣ 

Του Εκκλησιαστικού Ιδρύματος 

της Ιεράς Αρχιεπισκοπής Αθηνών με την επωνυμία: 

«ΚΕΝΤΡΟ ΣΤΗΡΙΞΗΣ ΟΙΚΟΓΕΝΕΙΑΣ 
ΤΗΣ ΙΕΡΑΣ ΑΡΧΙΕΠΙΣΚΟΠΗΣ ΑΘΗΝΩΝ- 
ΕΚΚΛΗΣΙΑΣΤΙΚΟ ΙΔΡΥΜΑ». 

Αρθρο Ιο 

Σύσταση - Επωνυμία -Έδρα 

1. Η συσταθείσα από 11-3-1999 (Φ.Ε.Κ. 145/1999, τ.Α') Εκ¬ 
κλησιαστική Υπηρεσία της Ιεράς Αρχιεπισκοπής Αθηνών 
με την επωνυμία «ΚΕΝΤΡΟΝ ΣΤΗΡΙΞΗΣ ΟΙΚΟΓΕΝΕΙΑΣ 
ΤΗΣ ΙΕΡΑΣ ΑΡΧΙΕΠΙΣΚΟΠΗΣ ΑΘΗΝΩΝ» μετατρέπεται 
σε ΕκκλησιαστικόΊδρυμα μη κερδοσκοπικού χαρακτήρα 
και την επωνυμία: «ΚΕΝΤΡΟ ΣΤΗΡΙΞΗΣ ΟΙΚΟΓΕΝΕΙΑΣ 
ΤΗΣ ΙΕΡΑΣ ΑΡΧΙΕΠΙΣΚΟΠΗΣ ΑΘΗΝΩΝ - ΕΚΚΛΗΣΙΑΣΤΙΚΟ 
ΙΔΡΥΜΑ», με προαιρετική συντομογραφία - διακριτικό 
τίτλο: «ΚΕ.Σ.Ο.», ενώ για τις διεθνείς σχέσεις θα χρησιμο¬ 
ποιείται η επωνυμία και στα αγγλικά ως «ΡαπιίΙγ δυρροιΊ 
ΟθπΙγθ, ΕουηάαΙίοπ οΐ ΗοΙγ ΑΐΌίιάίοοθεθ οί ΑΙίίθηε». 

2. Έδρα του Εκκλησιαστικού Ιδρύματος ορίζεται η 
Αθήνα, οδός Ακαδημίας αρ. 95. Σε περίπτωση αλλαγής 
της έδρας με απόφαση του Διοικητικού Συμβουλίου, 
δεν απαιτείται τροποποίηση του παρόντος Οργανισμού. 

Αρθρο 2ο 

Σκοποί και μέσα επίτευξης 

1. Κύριος σκοπός του Ιδρύματος είναι η προστασία 
και ενίσχυση του θεσμού της οικογένειας, με επιπλέον 
μέριμνα για την προστασία και συμπαράσταση και σε 
μονογονεϊκές οικογένειες, άγαμες μητέρες, τέκνα γεν¬ 
νημένα χωρίς γάμο των γονέων τους, γονείς - ανεξαρτή¬ 
τως φύλου- που έχουν αναλάβει και ασκούν μόνοι τους 
τη γονική μέριμνα του ανηλίκου τέκνου τους, η πρόληψη 
και καταπολέμηση κάθε μορφής βίας -σωματικής και ψυ¬ 
χολογικής - στη δημόσια η ιδιωτική σφαίρα του ατόμου, 
ιδίως εκείνης που στρέφεται σε βάρος ανυπεράσπιστων 
θυμάτων που στερούνται προστασίας, είτε εντός της 
οικογένειας είτε εκτός αυτής και ειδικά η πρόληψη και 
αντιμετώπιση με όλα τα νόμιμα μέσα του φαινομένου 
της εμπορίας ανθρώπων με σκοπό την σεξουαλική η 
και οικονομική εκμετάλλευση, η προστασία ανηλίκων 
σύμφωνα με τη Διεθνή Σύμβαση για τα δικαιώματα του 
Παιδιού ΨΝΘΒΘ, η ενίσχυση του θεσμού των αναδοχών 
οικογενειών και της υιοθεσίας και γενικά η ενίσχυση 
της ηθικής, αλλά και υλικής συμπαράστασης που προ¬ 
σφέρει η οικογένεια στον άνθρωπο, με απώτερο σκοπό 
τη συνεχή βελτίωση της ποιότητας ζωής του και την 
κοινωνία με το Θεό. 

2. Μέσα για την επίτευξη των παραπάνω σκοπών 
ορίζονται ιδιαίτερα η ίδρυση σταθμών συμβουλευτικής 
για την οικογένεια, σχολών γονέων, ξενώνων αγάμων 
μητέρων και των παιδιών τους, ξενώνων προστασίας 
ανυπεράσπιστων θυμάτων εμπορίας ανθρώπων με σκο¬ 
πό την σεξουαλική ή και οικονομική εκμετάλλευση, των 
ευαίσθητων ευάλωτων κοινωνικών ομάδων, η διοργά¬ 
νωση ημερίδων, σεμιναρίων και η έκδοση εντύπων με 
περιεχόμενο σχετικό με τους ως άνω σκοπούς. 

3. Για την επίτευξη των ως άνω σκοπών το Εκκλη¬ 
σιαστικό Ίδρυμα δύναται να συνεργάζεται με φορείς, 
οργανώσεις και υπηρεσίες, είτε δημοσίου είτε ιδιωτικού 
δικαίου, της ημεδαπής ή και αλλοδαπής, που επιδιώκουν 


τους ίδιους ή παρεμφερείς σκοπούς, της Εκκλησίας της 
Ελλάδος ή και άλλων Εκκλησιών και ομολογιών, της 
Ελληνικής Πολιτείας, της Ευρωπαϊκής Ένωσης, Ευρω¬ 
παϊκής Επιτροπής, του Συμβουλίου της Ευρώπης, τον 
Οργανισμό Ηνωμένων Εθνών, την ΨΝΕδΘΟ (ΟΥΝΕΣΚΟ) 
και άλλους Διεθνείς Οργανισμούς, να συμμετέχει σε 
δίκτυα προστασίας μαζί με άλλους φορείς και να ανα¬ 
λαμβάνει - διοργανώνει - εκπονεί ή συμμετέχει σε προ¬ 
γράμματα σχετικά με τους ως άνω σκοπούς αυτοτελώς 
ή σε συνεργασία με άλλους φορείς, ιδίως δε να συμμε¬ 
τέχει σε Κοινωνική Συνεταιριστική Επιχείρηση Ένταξης, 
Κοινωνικής Φροντίδας ή Συλλογικού και Παραγωγικού 
Σκοπού με σκοπό την ένταξη στην κοινωνική ζωή και την 
παροχή υπηρεσιών κοινωνικού - προνοιακού χαρακτήρα 
σε ευάλωτες ομάδες πληθυσμού και υπηρεσιών που ικα¬ 
νοποιούν τις ανάγκες της συλλογικότητας, να συνάπτει 
Προγραμματικές Συμβάσεις με έναν ή περισσότερους 
από όλους τους ανωτέρω φορείς για την υλοποίηση 
των ανωτέρω σκοπών του και να αναλαμβάνει ως δι¬ 
καιούχος και φορέας υλοποίησης μία ή περισσότερες 
Πράξεις, δράσεις ή παρεμβάσεις του Ν. 3614/2007 και 
επίσης να συμμετέχει σε Αναπτυξιακές Συμπράξεις του 
άρθρ. 18 του Ν. 4019/2011, μαζί με άλλους φορείς, για 
την υλοποίηση αυτών των δράσεων και παρεμβάσεων, 
σχετικών με τις δραστηριότητές του και τους σκοπούς 
του. Δύναται επίσης το Ίδρυμα να συνεργάζεται με τις 
Ενορίες της Αρχιεπισκοπής Αθηνών, στα πλαίσια άσκη¬ 
σης του ποιμαντικού τους έργου, ενθαρρύνοντας και 
ενισχύοντας με παροχή τεχνογνωσίας τη δημιουργία 
και λειτουργία Ενοριακών Κέντρων Στήριξης Οικογέ¬ 
νειας, ως δραστηριότητας του νομικού προσώπου του 
Ενοριακού Ναού. 

Άρθρο 3ο 

Διοίκηση του Ιδρύματος. 

1. ΤοΊδρυμα διοικείται από πενταμελές Διοικητικό Συμ¬ 
βούλιο, Πρόεδρος του οποίου είναι ο Μακαριώτατος 
Αρχιεπίσκοπος Αθηνών και πάσης Ελλάδος, ο οποίος 
ορίζει με πράξη του τα υπόλοιπα μέλη του Δ.Σ. και τον 
νόμιμο αναπληρωτή του για την περίπτωση πρόσκαιρου 
κωλύματος του, καθώς και τα αναπληρωματικά μέλη. 

2. Μετά τη συγκρότησή του σε σώμα το Δ.Σ. εκλέγει 
από τα μέλη του τον Γραμματέα και τον Ταμία. 

3. Η θητεία των μελών του Διοικητικού Συμβουλίου, 
εκτός του Προέδρου, είναι τριετής, το δε αξίωμά τους 
τιμητικό και άμισθο. Ο Πρόεδρος έχει το δικαίωμα αντι¬ 
κατάστασης μελών του Δ.Σ., εφόσον υπάρχει σπουδαίος 
λόγος. 

4. Το Δ.Σ. συνέρχεται τακτικώς μία φορά το μήνα και 
εκτάκτως, ύστερα από πρόσκληση του Προέδρου ή του 
νόμιμου αναπληρωτή του και βρίσκεται σε απαρτία, πα- 
ρισταμένου του Προέδρου ή του νόμιμου αναπληρωτή 
του και δύο τουλάχιστον εκ των μελών του. 

5. Οι αποφάσεις λαμβάνονται κατά πλειοψηφία των 
παρόντων μελών και σε περίπτωση ισοψηφίας υπερι¬ 
σχύει η ψήφος του Προέδρου (ή του προεδρεύοντος). 
Σε κάθε συνεδρίαση του Δ.Σ. τηρούνται πρακτικά, τα 
οποία υπογράφονται από τα παρόντα μέλη. 

6. Στις συνεδριάσεις του Δ.Σ. παρίσταται χωρίς δικαί¬ 
ωμα ψήφου ο Διευθυντής του Κέντρου. 

7. Σε περίπτωση που μέλος του Δ.Σ. απουσιάσει αδι¬ 
καιολόγητα για περισσότερες από δύο συνεχείς συνε¬ 
δριάσεις, το γεγονός αυτό δύναται να θεωρηθεί σπου- 

δαίος λόγος για την αντικατάστασή του, με πράξη του 
Προέδρου. 

Άρθρο 4ο 

Αρμοδιότητες του Διοικητικού Συμβουλίου 

1. Το Διοικητικό Συμβούλιο αποφασίζει για κάθε θέμα 
που αφορά στην οργάνωση, λειτουργία και διαχείριση 
του Εκκλησιαστικού Ιδρύματος, μεριμνά για την εκ¬ 
πλήρωση των δραστηριοτήτων του και την ορθή και 
απρόσκοπτη λειτουργία των υπηρεσιών και τμημάτων 
του. Ειδικότερα: 

α) Αποφασίζει για την πρόσκτηση, διοίκηση και δια¬ 
χείριση της κινητής και ακίνητης περιουσίας του και 
των εισοδημάτων που διατίθενται για την εκπλήρωση 
των σκοπών του, την αποδοχή κληρονομιών, δωρεών 
(κ.λπ.), την έγερση αγωγών και διεξαγωγή δικών, δικα¬ 
στικού ή εξώδικου συμβιβασμού, παραίτηση από ένδικα 
μέσα (κ.λπ.). 

β) Καταρτίζει τον ετήσιο προϋπολογισμό και απο¬ 
λογισμό του Εκκλησιαστικού Ιδρύματος τους οποίους 
υποβάλλει στο Μητροπολιτικό Συμβούλιο της Ιεράς 
Αρχιεπισκοπής Αθηνών για έγκριση και στη συνέχεια 
δημοσιεύει στην ιστοσελίδα της Ιεράς Αρχιεπισκοπής. 

γ) Καθορίζει τις αναγκαίες για την εύρυθμη λειτουρ¬ 
γία του Κέντρου θέσεις, αποφασίζει για την πρόσληψη 
και απόλυση τυχόν έμμισθου προσωπικού, για τα κα¬ 
θήκοντα, τις αρμοδιότητες, τις αποδοχές, καθώς και 
για συναφή ζητήματα, σύμφωνα με τις διατάξεις της 
κείμενης νομοθεσίας. 

δ) Προβαίνει στη δημιουργία επί μέρους υπηρεσιών και 
ρυθμίζει τις σχέσεις τους με τα λειτουργούντα τμήματα. 

ε) Αποφασίζει για κάθε θέμα που αφορά την εύρυθμο 
λειτουργία και την πραγματοποίηση των σκοπών του 
Ιδρύματος, ακόμα και εάν δεν προβλέπεται ρητά από 
τις διατάξεις του παρόντος Κανονισμού. 

Αρθρο 5ο 

Καθήκοντα και αρμοδιότητες του Προέδρου 

1. Ο Πρόεδρος του Δ.Σ. ή ο νόμιμος αναπληρωτής 
αυτού: 

α) Εκπροσωπεί το Εκκλησιαστικό Ίδρυμα στις προς 
τα έξω σχέσεις, ενώπιον κάθε Αρχής, των Δικαστηρί¬ 
ων, Οργανισμών και Τραπεζών, και έναντι κάθε τρίτου 
φυσικού ή νομικού προσώπου, 
β) εντέλλεται την πληρωμή οποιοσδήποτε δαπάνης 
γίνεται για λογαριασμό του Ιδρύματος, 
γ) συγκαλεί το Δ.Σ. τακτικώς ή έκτακτα, καταρτίζει 
με τη συνδρομή του Γραμματέα την ημερήσια διάταξη 
των θεμάτων, διευθύνει τις συνεδριάσεις του, υπογράφει 
κάθε έγγραφο του Δ.Σ. και φροντίζει για την εκτέλεση 
των αποφάσεών του. 

2. Τον Πρόεδρο σε περίπτωση απουσίας ή πρόσκαι¬ 
ρου κωλύματος του αναπληρώνει στην εκτέλεση των 
καθηκόντων του ο οριζόμενος από αυτόν νόμιμος ανα¬ 
πληρωτής του - προεδρεύων, ο οποίος υπογράφει αντί 
αυτού, έχοντας τα ως άνω καθήκοντα και αρμοδιότητες. 

Άρθρο 6ο 

Καθήκοντα Γραμματέα και Ταμία 
1. Ο Γραμματέας του Δ.Σ.: α) επιμελείται της σύντα¬ 
ξης των πρακτικών συνεδριάσεων και αποφάσεων του 
Δ.Σ., τηρώντας το σχετικό βιβλίο και αρχείο, β) τηρεί 
πρωτόκολλο εισερχομένων και εξερχομένων εγγράφων, 
γ) διεκπεραιώνει την αλληλογραφία, δ) φυλάσσει τα 
έγγραφα και τη σφραγίδα του Ιδρύματος. 


2. Ο Ταμίας του Δ.Σ.: α) συνυπογράφει μετά του Προ¬ 
έδρου η του νομίμου αναπληρωτή αυτού κάθε ένταλμα, 
β) ενεργεί όλες τις εισπράξεις που αφορούν το Ίδρυ¬ 
μα εκδίδοντας διπλότυπες θεωρημένες αποδείξεις τις 
οποίες υπογράφει μαζί με τον Πρόεδρο, γ) ενεργεί τις 
πληρωμές με βάση τα εκδιδόμενα εντάλματα, δ) τηρεί τα 
διαχειριστικά βιβλία και στοιχεία του Ιδρύματος, ε) κατα¬ 
θέτει σε τραπεζικό λογαριασμό επ’ ονόματι του Ιδρύμα¬ 
τος τα εισπραττόμενα έσοδα, στ) προβαίνει σε αναλήψεις 
καταθέσεων κατόπιν εγγράφου εντολής του Προέδρου 
ή του νόμιμου αναπληρωτή του, μετά από απόφαση του 
Δ.Σ., ζ) επιμελείται της κατάρτισης του προϋπολογισμού 
και απολογισμού, τους οποίους υποβάλλει στο Δ.Σ. 

Αρθρο 7ο 

Διεύθυνση και οργάνωση του έργου σε Τμήματα 

1. Για την πληρέστερη λειτουργία του Κέντρου θεσπί¬ 
ζεται θέση Διευθυντή, κατηγορίας Π.Ε., τον οποίο ορίζει 
με πράξη του ο Μακαριώτατος Αρχιεπίσκοπος Αθηνών 
και πάσης Ελλάδος. 

2. Ο Διευθυντής α) έχει τη μέριμνα για την εκτέλεση 
των αποφάσεων του Δ.Σ. που αφορούν στην οργάνωση 
και λειτουργία του Κέντρου, β) εποπτεύει, συντονίζει και 
προτείνει τη λειτουργία των Τμημάτων του Κέντρου, γ) 
συνεργάζεται με τους εθελοντές και το προσωπικό, και 
δ) εισηγείται στο Δ.Σ. και επιμελείται για την ίδρυση και 
λειτουργία ξενώνων προστασίας, τη διοργάνωση συνε¬ 
δρίων, ημερίδων, σεμιναρίων, επιμορφώσεων και λοιπών 
σχετικών δραστηριοτήτων, τη συνεργασία με άλλους 
φορείς και οργανώσεις της ημεδαπής ή και αλλοδαπής 
που επιδιώκουν τους ίδιους ή παρεμφερείς σκοπούς, τη 
συμμετοχή σε συνέδρια, ημερίδες, δίκτυα προστασίας, 
την ανάληψη ή και εκπόνηση προγραμμάτων σχετικών 
με τους ως άνω σκοπούς αυτοτελώς ή σε συνεργασία 
με άλλους φορείς. 

3. Γ ια την άσκηση των δραστηριοτήτων του Κέντρου 
συστήνονται τα εξής Τ μήματα: 

Α. Συμβουλευτικής της οικογένειας (κοινωνικές υπη¬ 
ρεσίες, ψυχολογική στήριξη, νομική συμβουλευτική στή¬ 
ριξη, ιατροφαρμακευτική παραπομπή). 

Β. Προστασίας της άγαμης μητέρας, γονέων -ανεξαρ¬ 
τήτως φύλου- που έχουν αναλάβει νόμιμα και ασκούν 
μόνοι τους τη γονική μέριμνα του ανήλικου τέκνου τους 
και παιδιών γεννημένων χωρίς γάμο των γονέων τους. 

Γ. Προστασίας και συμπαράστασης θυμάτων κακοποί¬ 
ησης και εμπορίας ανθρώπων με σκοπό την σεξουαλική 
ή και οικονομική εκμετάλλευση και όλων των ευάλωτων 
κοινωνικών ομάδων. 

4. Με απόφαση του Δ.Σ. μπορεί να συσταθεί και ενερ¬ 
γοποιηθεί και κάθε άλλο τμήμα, το οποίο θα κριθεί 
χρήσιμο. 

5. Σε κάθε τμήμα ορίζεται από το Δ.Σ. ένας Επιμελη¬ 
τής, ο οποίος συνεργάζεται με τον Διευθυντή, έχοντας 
την ευθύνη της οργάνωσης και εύρυθμης λειτουργίας 
του και τον εν γένει προγραμματισμό των δραστηριο¬ 
τήτων του, εισηγούμενος στον Διευθυντή τις ενέργειες 
που κρίνει αναγκαίες για τη λειτουργία του Κέντρου 
στον τομέα ευθύνης του και συνεργαζόμενος μαζί του 
για την υλοποίηση των αποφάσεων του Δ.Σ. 

Αρθρο 8ο 
Προσωπικό 

Το προσωπικό που κρίνεται αναγκαίο να προσφέρει 
τις υπηρεσίες του στο Ίδρυμα, πλέον όσων προσφέ- 

ρουν τη βοήθειά τους ως εθελοντές, θα προσλαμβά¬ 
νεται κατόπιν απόφασης του Διοικητικού Συμβουλίου 
και με σύμφωνη γνώμη του Διευθυντού, σε συνεργασία 
με τον οποίο θα καθορίζονται τα καθήκοντα και οι αρ¬ 
μοδιότητες του και θα δύναται να περιλαμβάνονται σε 
Εσωτερικό Κανονισμό Λειτουργίας, ο οποίος θα τίθεται 
σε ισχύ με απόφαση του Δ.Σ. και έγκριση του Μητρο- 
πολιτικού Συμβουλίου. 

Αρθρο 9ο 

Τηρούμενα βιβλία και στοιχεία 
ΣτοΊδρυμα θα τηρούνται με μέριμνα του Γραμματέα: 
α) Πρωτόκολλο εγγράφων, β) Βιβλίο Πρακτικών συνε¬ 
δριάσεων και αποφάσεων του Δ.Σ., γ) Μητρώο - Βιβλίο 
Προσωπικού, δ) Μητρώο εθελοντών, και με μέριμνα του 
Ταμία τα εξής βιβλία και στοιχεία, θεωρημένα για κάθε 
νόμιμη χρήση από την Ιερά Αρχιεπισκοπή Αθηνών ή την 
αρμόδια φορολογική ή άλλη Αρχή: ε) Βιβλίο Ταμείου, 
διπλότυπα γραμμάτια εισπράξεως, εντάλματα πληρω¬ 
μών, στ) Βιβλίο υλικού. 

Αρθρο 10ο 

Πόροι - Περιουσία του Ιδρύματος 

1. Πόροι του Εκκλησιαστικού Ιδρύματος είναι: 

α) Επιχορηγήσεις της Ιερός Αρχιεπισκοπής Αθηνών, 
Ιερών Μονών, Ενοριών και άλλων εκκλησιαστικών νο¬ 
μικών προσώπων, 

β) δωρεές εν ζωή ή αιτία θανάτου, κληρονομιές, κλη¬ 
ροδοσίες, κινητών και ακινήτων, φυσικών ή νομικών 
προσώπων, 

γ) εισφορές κάθε είδους και σε χρήματα, 
ε) κρατικές ή ευρωπαϊκές επιχορηγήσεις και ενισχύ¬ 
σεις, ευεργετήματα από ευρωπαϊκά προγράμματα, 
στ) επιχορηγήσεις από συνεργασίες με Υπουργεία, 
Αποκεντρωμένες Διοικήσεις και θεσμούς της Τοπικής 
Αυτοδιοίκησης, οργανισμούς και νομικά πρόσωπα δη¬ 
μοσίου ή ιδιωτικού δικαίου, 
ζ) κάθε άλλο νόμιμο έσοδο, μη προβλεπόμενο κατά τα 
ανωτέρω, που υπηρετεί τους σκοπούς του Ιδρύματος, 
η) έσοδα από την περιουσία - κινητή και ακίνητη - που 
ήδη ανήκει στο ΚΕ.Σ.Ο. ή έχει διατεθεί για τις ανάγκες 
και τους σκοπούς του, καθώς και πάσα κινητή και ακί¬ 
νητη περιουσία που θα αποκτηθεί εφεξής. 

2. Οι πόροι του Ιδρύματος διατίθενται: α) για την αντι¬ 
μετώπιση των δαπανών συντηρήσεως και λειτουργίας 


των εν γένει εγκαταστάσεων, β) την προμήθεια του 
απαιτουμένου εξοπλισμού και αναγκαίων ειδών, γ) την 
πληρωμή του τυχόν εμμίσθου ή εκτάκτου προσωπικού 
και δ) για την κάλυψη κάθε δαπάνης που αποσκοπεί 
στην επίτευξη των σκοπών του Κέντρου. 

3. Το Ίδρυμα μπορεί να κηρύξει ευεργέτες, δωρητές, 
να απονείμει ευφήμους μνείες και άλλες τιμητικές δι¬ 
ακρίσεις. 

Αρθρο 11ο 

Τροποποίηση του Κανονισμού - 
διάλυση του Ιδρύματος 

1. Ο παρών Κανονισμός, κατόπιν προτάσεως του Δ.Σ. 
του Εκκλησιαστικού Ιδρύματος και έγκριση αυτής υπό 
του Μητροπολιτικού Συμβουλίου της Ιεράς Αρχιεπισκο¬ 
πής Αθηνών, τροποποιείται με απόφαση του Μακαριω- 
τάτου Αρχιεπισκόπου Αθηνών και πάσης Ελλάδος και 
έγκριση της Διαρκούς Ιεράς Συνόδου της Εκκλησίας 
της Ελλάδος, και δημοσιεύεται στην Εφημερίδα της 
Κυβερνήσεως και το περιοδικό «ΕΚΚΛΗΣΙΑ». 

2. Με την ίδια ως άνω διαδικασία επέρχεται και η 
διάλυση του Ιδρύματος, η δε περιουσία του, κινητή και 
ακίνητη, καθώς και κάθε δικαίωμα ή αξίωση αυτού, πε¬ 
ριέρχεται αυτοδικαίως στην Ιερά Αρχιεπισκοπή Αθηνών. 

Αρθρο 12ο 

Ισχύς του Κανονισμού 

Ο παρών Κανονισμός, καθώς και κάθε τυχόν μελλοντι¬ 
κή τροποποίησή του, ισχύει από τη δημοσίευσή του στο 
επίσημο Δελτίο «Εκκλησία» της Εκκλησίας της Ελλάδος 
και στην Εφημερίδα της Κυβερνήσεως. 

Αρθρο 13ο 
Πρόκληση δαπάνης 

Από την δημοσίευση του παρόντος Κανονισμού δεν 
προκαλείται επιπλέον δαπάνη στο Νομικό Πρόσωπο 
της Ιεράς Αρχιεπισκοπής Αθηνών ή του ΚΕ.Σ.Ο. ή άλλου 
εκκλησιαστικού Νομικού Προσώπου της Ιεράς Αρχιεπι¬ 
σκοπής Αθηνών. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήναι, 9 Ιανουάριου 2013 

Ο Πρόεδρος 
ΐ Αθηνών ΙΕΡΩΝΥΜΟΣ 



ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 












